  Майя Бывальцева 14-тӥ пӧсьтолэзе Ижкарлэн тӧроез Олег Бекмеметьев пуктӥськись спорт объектъёсы вуылӥз. Одӥгез соос пӧлысь Ухтомский ульчаысь физкультурая но тазалыкез кыдатонъя огъет, сое 2021-тӥ арын усьтыны чаклало. Та типовой проект. Отын волейбол, гандбол, баскетбол шудыны чакламын. Озьыен, пиналъёс понна со амалъёсъя секциос ужалозы Олег Бекмеметьев, Ижкарлэн тӧроезЛэсьтӥськонэз кутскемлэсь азьвыл вить интыосты эскеризы. Карлэн тӧроез верамъя, али Первомай ёросын спорт объектъёс уг тырмо. Огъетэз «Демография» йӧскалык ӵектос улсын пукто. Солэн дуныз 125 миллион манет. Озьы ик карлэн тӧроез 35 номеро школа вӧзын пуктӥськись стадионэ вуылӥз. Олег Бекмеметьев вераз, ужъёсты быдэстон улсын коньдонэз шыръяны луонлык кылдӥз: тыл юбоосты уз вошъялэ, со интые бамало музъем вылэз умоятозы. Та дыре стадионын интыысь музъемез поттало. Тодэ вайытом, Красногорскын стадионэз но физкультурая но тазалыкез кыдатонъя огъетэз пуктон ужъёсты йылпумъяло ни. Гудырикошконэ отын элькун гужем гурт шудонъёс ортчозы, али ужрадлэн талисманэзлы ним быръё.  Тегъёс: Спорт Ижкар Удмуртия лэсьтськон ОлегБекмеметьев  